అబూ హసీం ఖాన్ చౌదరి

అబూ హసేం ఖాన్ చౌదరి (జననం 12 జనవరి 1938) భారతదేశానికి చెందిన రాజకీయ నాయకుడు. ఆయన మాల్దాహా దక్షిణ్ లోక్‌సభ నియోజకవర్గం నుండి మూడుసార్లు లోక్‌సభ సభ్యుడిగా ఎన్నికై 2012 సెప్టెంబర్ 22 నుండి 2014 మే 16 వరకు కేంద్ర ఆరోగ్య & కుటుంబ సంక్షేమ శాఖ సహాయ మంత్రిగా పని చేశాడు.
 రాజకీయ జీవితం 
అబూ హసీం ఖాన్ చౌదరి భారత జాతీయ కాంగ్రెస్ పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి  1996 & 2001 పశ్చిమ బెంగాల్ శాసనసభ ఎన్నికలలో హబీబ్‌పూర్ శాసనసభ నియోజకవర్గం నుండి వరుసగా రెండుసార్లు ఎమ్మెల్యేగా ఎన్నికయ్యాడు. 

అబూ హసీం ఖాన్ చౌదరి సోదరుడు ఏ.బి.ఎ ఘనీ ఖాన్ చౌదరి 2006లో మరణించిన తరువాత మాల్దా లోక్‌సభ నియోజకవర్గంకు జరిగిన ఉప ఎన్నికలో కాంగ్రెస్ అభ్యర్థిగా పోటీ చేసి తొలిసారి లోక్‌సభ సభ్యుడిగా ఎన్నికయ్యాడు. ఆయన ఆ తరువాత 2009లో నూతనంగా ఏర్పాటైన మాల్దాహా దక్షిణ్ లోక్‌సభ నియోజకవర్గం నుండి 2009 లోక్‌సభ ఎన్నికలలో ఐఎన్‌సీ పార్టీ అభ్యర్థిగా పోటీ చేసి తన సమీప ప్రత్యర్థి సిపిఐ (ఎం) అభ్యర్థి అబ్దుర్ రజాక్ పై 136,280 ఓట్ల మెజారిటీతో గెలిచి రెండోసారి లోక్‌సభ సభ్యుడిగా ఎన్నికై  2012 సెప్టెంబర్ 22 నుండి 2014 మే 16 వరకు కేంద్ర ఆరోగ్య & కుటుంబ సంక్షేమ శాఖ సహాయ మంత్రిగా పని చేశాడు. 

అబూ హసీం ఖాన్ చౌదరి 2014 లోక్‌సభ ఎన్నికలలో ఐఎన్‌సీ పార్టీ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి బిష్ణుపాద రాయ్‌పై 164,111 ఓట్ల మెజారిటీతో గెలిచి మూడోసారి లోక్‌సభ సభ్యుడిగా ఎన్నికయ్యాడు. ఆయన 2019లో జరిగిన లోక్‌సభ ఎన్నికలలో ఐఎన్‌సీ పార్టీ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి శ్రీరూప మిత్ర చౌదరిపై 8,222 ఓట్ల మెజారిటీతో గెలిచి వరుసగా నాల్గొవసారి లోక్‌సభ సభ్యుడిగా ఎన్నికయ్యాడు.
మూలాలు 	   

వర్గం:1938 జననాలు
వర్గం:పశ్చిమ బెంగాల్ నుండి ఎన్నికైన లోక్‌సభ సభ్యులు
వర్గం:పశ్చిమ బెంగాల్ రాజకీయ నాయకులు
వర్గం:పశ్చిమ బెంగాల్ వ్యక్తులు
వర్గం:15వ లోక్‌సభ సభ్యులు
వర్గం:16వ లోక్‌సభ సభ్యులు
వర్గం:17వ లోక్‌సభ సభ్యులు
వర్గం:భారత జాతీయ కాంగ్రెస్ నాయకులు
వర్గం:పశ్చిమ బెంగాల్ శాసనసభ సభ్యులు